Predkladacia správa
Materiál sa predkladá na rokovanie vlády Slovenskej republiky na základe úlohy B.1. uznesenia vlády Slovenskej republiky č. 980 zo 4. septembra 2002, ktorým sa zhodnocujú  výsledky z uplatňovania spoločného obstarávania - výsledky pilotných projektov, návrh na vykonanie legislatívno-regulačných úprav podporujúcich spoločné obstarávanie viacerých obstarávateľov a návrh realizačného plánu ďalšieho postupu pri uplatňovaní spoločného obstarávania viacerých obstarávateľov.
Obsahom správy je zhodnotenie uskutočňovania spoločného obstarávania viacerých obstarávateľov v období roka 2004, so zameraním na vyhodnotenie pilotného projektu a samostatných aktivít ústredných orgánov štátnej správy v oblasti spoločného obstarávania. Správa bola spracovaná na základe vyhodnotení predložených gestormi pilotných projektov a na základe správ o realizácii spoločného obstarávania predložených ministrami a predsedami ostatných ústredných orgánov štátnej správy Slovenskej republiky, ako im to bolo uložené úlohami C.2. a C.3. vyššie citovaného uznesenia vlády Slovenskej republiky. 
Správa zariadení Úradu vlády Slovenskej republiky realizovala pilotný projekt na dodávku kancelárskeho xerografického papiera. Samostatné aktivity v oblasti spoločného obstarávania realizovali Ministerstvo vnútra Slovenskej republiky a Správa zariadení Úradu vlády Slovenskej republiky.
Materiál sa skladá zo štyroch častí a siedmich príloh; má informatívny charakter           a preto nebol predložený na medzirezortné pripomienkové konanie.